……………(sz.) napirend

**E L Ő T E R J E S Z T É S**

1. **a Képviselő-testülete 2023. február 28-ai rendes ülésére**

**Tárgy:** ABudép Budai Épületfenntartó Kft. 2023. évi üzleti tervének elfogadása

**Készítette:** dr. Fábián Árpád / dr. Laczkovics Mária a felügyelőbizottság elnöke s.k.

**Látta:** ……………………………….

dr. Szalai Tibor

 jegyző

 ……………………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A BUDÉP Kft. tevékenységét az alapító Budapest Főváros II. Kerületi Önkormányzattal kötött szerződés alapján végzi.

A Képviselő-testület többször is döntött a feladatellátás megosztásával összefüggésben a BUDÉP Kft-vel 1994. július 5. napján megkötött szerződés módosításáról, legutóbb a 413/2022.(XII.15.) határozatával, melynek értelmében a BUDÉP Kft. 2023. január 1. napjától 2023. december 31. napjáig terjedő időszakra az ellátandó feladatok ellenértékeként havonta nettó 1.500.000,- Ft díjazásban részesül.

A BUDÉP Kft. bevételei kettős forrásból származnak: a tulajdonában lévő ingatlanok bérbeadásából és a megbízási szerződés alapján az Önkormányzatnak számlázott megbízási díjból.

A 2023-ra vonatkozó terv bázis szemléletű, a **költségeket** (anyagköltség, bérköltség, járulékok, távközlési költség, rezsiköltség, ügyviteli költségek, amortizáció, hátralék kezelés, bank, közös költség, stb.) **és a ráfordításokat** (építményadó, iparűzési adó) a 2022. évi előzetes egyszerűsített beszámoló eredmény kimutatása, valamint a 2023. évi várható változások figyelembe vételével terveztük.

A terv elkészítésénél az alábbiakból indultunk ki:

- Az Önkormányzattal megkötött megbízási szerződésben foglaltak szerint az ellátandó feladatok ellenértéke havi nettó 1.500.000.- Ft.

- Az infláció mértéke 14,5%.

- A helyiségek bérbeadásából származó bevétel 2022. évi szint inflációval növelt értéken realizálódik.

- A szakmai minimálbér, a dolgozók bére és a tiszteletdíjak 15 %-kal nőnek.

- A kisvállalkozási adó mértéke a 2022. évinek megfelelően 10%.

- Az anyagjellegű ráfordítások és az amortizáció 2022. évi szint alatt marad.

Az önkormányzatot megillető bevételek várható összege a 2022. évi bevételt figyelembe véve 30 MFt.

*A felügyelő bizottság a Társaság 2023. évi üzleti tervét a 2023. január 30-i ülésén tárgyalta.*

Kérem a tisztelt Képviselő-testületet a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a Budép Budai Épületfenntartó Kft. – jelen határozat mellékletét képező – 2023. évi üzleti tervét elfogadja.

A Képviselő-testület felkéri a Polgármestert az ügyvezető értesítésére a szükséges intézkedések megtétele érdekében.

**Felelős:** Polgármester

**Határidő:** azonnal

*/A határozati javaslat elfogadása egyszerű többségű szavazati arányt igényel./*

**Budapest, 2023. február 20.**

 **dr. Varga Előd Bendegúz**

 **alpolgármester**